साधारण घरेलू छिपकली
साधारण घरेलू छिपकली (Common house gecko), जिसका वैज्ञानिक नाम हेमिडैक्टाएलस फ्रेनैटस (Hemidactylus frenatus) है, गेक्को छिपकलियों की एक जीववैज्ञानिक जाति है, जो भारतीय उपमहाद्वीप और दक्षिणपूर्वी एशिया के कई भागों में पाई जाती है। यह अक्सर मानवों के आवासों में रहती हैं। यह जाति निशाचरी है, और दिन भर छुपकर रात्रि में कीट पकड़ने के लिए निकलती है। यह विषैली नहीं होती, और इस से विपरीत प्रचलित धारणा गलत है। साधारणः यह शांत स्वभाव की होती हैं और मानवों से दूर भागती हैं, लेकिन अगर इन्हें तंग करा जाए तो स्वयं को बचाने के लिए काट सकती हैं। इनका आकार 7.5–15 सेमी (3–6 इंच) होता है, और इनका जीवनकाल लगभग 7 वर्ष तक का है। अपने कीट-नियंत्रक व्यवहार के कारण यह मानवों के लिए लाभकारी मानी जाती है।